erhwenkuo/poetry-chinese-zhtw huggingface dataset:
聲
作者：崔塗（唐）

歡戚猶來恨不平，此中高下本無情。韓娥絕唱唐衢哭，儘是人間第一聲。
放鷓鴣
作者：崔塗（唐）

秋入池塘風露微，曉開籠檻看初飛。滿身金翠畫不得，無限煙波何處歸。
泉
作者：崔塗（唐）

遠辭巖竇瀉潺潺，靜拂雲根別故山。可惜寒聲留不得，旋添波浪向人間。
巫山旅別
作者：崔塗（唐）

五千裡外三年客，十二峰前一望秋。無限別魂招不得，夕陽西下水東流。
幽蘭
作者：崔塗（唐）

幽植眾甯知，芬芳只暗持。自無君子佩，未是國香衰。白露沾長早，春風到每遲。不如當路草，芬馥欲何為。
讀庾信集
作者：崔塗（唐）

四朝十帝盡風流，建業長安兩醉遊。唯有一篇楊柳曲，江南江北為君愁。
過繡嶺宮
作者：崔塗（唐）

古殿春殘綠野陰，上皇曾此駐泥金。三城帳屬昇平夢，前朝舊物東流在，猶為年年下翠岑。
巴山道中除夜書懷
作者：崔塗（唐）

迢遞三巴路，羈危萬裡身。亂山殘雪夜，孤燭異鄉春。漸與骨肉遠，轉於僮僕親。那堪正漂泊，明日歲華新。
題淨眾寺古松
作者：崔塗（唐）

百尺森疏倚梵臺，昔人誰見此初栽。故園未有偏堪戀，清陰可惜不駐得，歸去暮城空首回。
折楊柳
作者：崔塗（唐）

朝朝車馬如蓬轉，處處江山待客歸。若使人間少離別，楊花應合過春飛。
七夕
作者：崔塗（唐）

年年七夕渡瑤軒，誰道秋期有淚痕。自是人間一週歲，何妨天上只黃昏。
泛楚江
作者：崔塗（唐）

九重城外家書遠，百里洲前客棹還。金印碧幢如見問，一生安穩是長閑。
初過漢江
作者：崔塗（唐）

襄陽好向峴亭看，人物蕭條值歲闌。為報習家多置酒，夜來風雪過江寒。
題授陽鎮路
作者：崔塗（唐）

越鳥巢邊溪路斷，秦人耕處洞門開。小桃花發春風起，千里江山一夢回。
初識梅花
作者：崔塗（唐）

江北不如南地暖，江南好斷北人腸。燕脂桃頰梨花粉，共作寒梅一面妝。
江雨望花
作者：崔塗（唐）

細雨滿江春水漲，好風留客野梅香。避秦不是無歸意，一度逢花一斷腸。
循吏曲上王使君
作者：貫休（唐）

需宿需宿，炳爛光合。蒸蒸婺民，鐘此多福。自東自西，大信不信，貽厥無朕。需女需女，爾亦須語。使君為理，
古鏡詞
作者：貫休（唐）

我有一面鏡，新磨似秋月。上唯金膏香，下狀驪龍窟。等閒不欲開，醜者多不悅。或問幾千年，軒轅手中物。
懷張為、周樸
作者：貫休（唐）

張週二夫子，詩好人太癖。更不過嶺來，如今頭盡白。人傳禹力不到處，河聲流向西。又到處即閉戶，聖君在上知不知，赤面濁醪許多好。
題弘顗三藏院
作者：貫休（唐）

儀清態淡雕瓊瑰，捲簾瀟灑無塵埃。嶽茶如乳庭花開，梵僧夢裡授微言，雪嶺白牛力深得。水精一索香一爐，
古意代友人投所知
作者：貫休（唐）

青松雖有花，有花不如無。貧井泉雖清，且無金轆轤。客從遠方來，遺我古銅鏡。掛之玉堂上，如對軒轅聖。天龍睡坤腹，土蝕金鬣綠。因知燕趙佳人顏似玉，
聞知己入翰林
作者：貫休（唐）

天驥頭似鳥，倏忽四天下。南金色如椹，入火不見火。吾交二名士，遽立於帝左。鳳姿既出世，天意囑在我。奇哉子淵頌，無可無不可。
上裴大夫二首
作者：貫休（唐）

我有一端綺，花彩鸞鳳群。佳人金錯刀，何以裁此文。我有白雲琴，樸斫天地精。俚耳不使聞，慮同眾樂聽。指指法仙法，聲聲聖人聲。一彈四時和，再彈中古清。庭前梧桐枝，颯颯南風生。還希師曠懷，見我心不輕。
上劉商州
作者：貫休（唐）

周邵籲噓氣，結為禎祥雲。客從遠方來，持此將贈君。時命偶不謬，授館終南東。愔愔良吏師，不寐如老農。丘軻文之天，代天有餘功。代天複代天，後稷何所從。
閒居擬齊梁四首
作者：貫休（唐）

夜雨山草滋，爽籟生古木。閑吟竹仙偈，清於嚼金玉。蟋蟀啼壞牆，苟免悲侷促。道人優曇花，迢迢遠山綠。果熟無低枝，芳香入屏帷。故人久不來，萱草何離離。苦吟齋貌減，更被杉風吹。獨賴湖上翁，時為烹露葵。紅藕映嘉魴，澄池照孤坐。池痕放文彩，雨氣增慵墮。山翁寄術藥，幸得秋病可。終召十七人，雲中備香火。清氣生滄洲，殘雲落林藪。放鶴久不歸，不知更歸否。支策到江湄，江皋木葉飛。自憐為客遠，還如鵲繞枝。南枝複北枝，玉露沾毛衣。
塞上曲二首
作者：貫休（唐）

錦袷胡兒黑如漆，騎羊上冰如箭疾。蒲萄酒白雕臘紅，一握黳髯一握絲，須知只為平戎術。去年轉鬥陰山腳，生得單於卻放卻。今年深入於不毛，甲穿雖即失黃金，劍缺猶能生紫氣。塞草萋萋兵士苦，
擬齊梁體寄馮使君三首
作者：貫休（唐）

庭鳥多好音，相呼灌木中。竹房更何有，還如鳥巢空。賴逢富人侯，真東晉謝公。煌煌發令姿，珂佩鳴丁冬。故山有深霞，未如旌旗紅。慚非衛霍松，何以當清風。露益蟬聲長，蕙蘭垂紫帶。清吟待明月，孤雲忽為蓋。伊餘石林人，本是燒畬輩。頻接謝公棋，輸多未曾賽。大道貴無心，聖賢為始慕。秋空共澄潔，美玉同貞素。偉哉桐江守，雌黃出金口。為文能廢興，談道弭空有。雪林槁枯者，坐石聽亦久。還疑紫磨身，成居靈運後。
書匡山老僧庵
作者：貫休（唐）

篔簹紅實好鳥語，銀髯瘦僧貌如祖。香煙濛濛衣上聚，
讀顧況歌行
作者：貫休（唐）

雪泥露金冰滴瓦，楓檉火著僧留坐。忽睹逋翁一軸歌，妖狐爬出西子骨，雷車拶破織女機。憶昔鄱陽寺中見一碣，別，別，若非仙眼應難別。不可說，不可說，
冬末病中作二首
作者：貫休（唐）

冬風吹草木，亦吹我病根。故人久不來，冷落如丘園。聃龍與摩詰，籲歎非不聞。顧惟年少時，未合多憂勤。風鐘遠孤枕，雪水流凍痕。空餘微妙心，期空靜者論。胸中有一物，旅拒複攻擊。向下還上來，唯疑是肺石。山童頑且小，用之複何益。教洗煮茶鐺，雪團打鄰壁。宛轉無好姿，裴回更何適。庭前早梅樹，坐見花盡碧。屋老多鼠窠，窗卑露山脊。近來胸中物，已似輸藥力。微吟複微吟，依稀似莊舄。
遇葉進士
作者：貫休（唐）

文章擬真宰，儀冠冷如璧。山寺偶相逢，眼青勝山色。氣隆多慷慨，語澹無他力。金繩殘果落，竹閣涼雨滴。自愧龍鍾人，見此沖天翼。
寄杜使君
作者：貫休（唐）

清辰卷珠簾，盥漱香滿室。杉松經雪後，別有精彩出。琅函芙蓉書，開之向階日。好鳥常解來，孤雲偶相失。有時作章句，氣概還鮮逸。茫茫世情世，誰人愛真實。清高慕玄度，宴默攀道一。殘磬隔風林，微陽解冰筆。亦知休明代，諒無經濟術。門前九個峰，終擬為文乞。
寄高員外
作者：貫休（唐）

冷冽蒼黃風似劈，雪骨冰筋滿瑤席。庭松流汙相抵吃，倏忽維陽歲雲暮，寂寥不覺成章句。惟應將寄蕊珠宮，
書陳處士屋壁二首
作者：貫休（唐）

有叟傲堯日，發白肌膚紅。妻子亦讀書，種蘭清溪東。白雲有奇色，紫桂含天風。即應迎鶴書，肯羨於洞洪。高步前山前，高歌北山北。數載賣甘橙，山貲近雲足。新詩不將出，往往僧乞得。唯雲李太白，亦是偷桃賊。吟狂鬼神走，酒釅天地黑。青芻生階除，擷之束成束。
對月作
作者：貫休（唐）

今人看此月，古人看此月。如何古人心，難向今人說。古人求祿以及親，及親如之何？忠孝為朱輪。今人求祿唯庇身，庇身如之何？惡木多斜文。斜文複斜文，顛窒何紛紛。
山茶花
作者：貫休（唐）

風裁日染開仙囿，百花色死猩血謬。今朝一朵墮階前，應有看人怨孫秀。
上孫使君
作者：貫休（唐）

聖主得賢臣，天地方交泰。恭惟嶽精粹，多出於昭代。君侯握文鏡，獨立塵埃外。王演俗容儀，崔陵小風概。馨香擁蘭雪，峻秀高嵩岱。嵇松領歲寒，莊劍無礱淬。威稜玉霜直，匠石金槌大。詩穿明月珠，道拍安期背。中興鸞鳳集，直道風雲會。萬卷似無書，三山如曆塊。德乎天所縱，清矣誰堪對。有法在朝端，無塵到冠蓋。具瞻從密勿，旦夕調鼎鼐。為君整衢尊，為君戢蕃塞。豈知吾後意，憂此毗陵最。親手賜彤弓，蒼生是繄賴。下車鄰寇散，是物冰壺內。龔遂愛廉平，次公太繁碎。袴襦砧動地，父母歌闤闠。□雪鎖戈鋋，非煙繞旌旆。寧思子產冰，肯羨任棠薤。忽如春再來，不獨天重戴。昂藏海嶠鶴，冷碧仙庭檜。物物動和氣，家家有新態。芙蓉開帟幕，錦帳無纖壒。鼓角穿凍雲，恩波動耕耒。奸回改精魄，禮教書紳帶。必於堯舜日，還似房杜輩。野人有章句，格力亦慷慨。若不入丘門，世間更誰愛。
哭靈一上人
作者：貫休（唐）

一公何不在，空有遠公名。共說岑山路，今時不可行。舊房松更老，新塔草初生。經論傳緇侶，文章遍墨卿。禪林枝幹折，法宇棟樑傾。誰俊修僧史，應知傳已成。
行路難
作者：貫休（唐）

君不見山高海深人不測，古往今來轉青碧。淺近輕浮莫與交，地卑只解生荊棘。誰道黃金如糞土，不會當時作天地，剛有多般愚與智。到頭還用真宰心，義不義兮仁不仁，擬學長生更容易。負心為壚複為火，君不見道傍廢井生古木，本是驕奢貴人屋。幾度美人照影來，素綆銀瓶濯纖玉。雲飛雨散今如此，休說遺編行者幾，至竟終須合天理。敗他成此亦何功，九有茫茫共堯日，浪死虛生亦非一。清淨玄音竟不聞，君不見道傍樹有寄生枝，青青鬱鬱同榮衰。無情之物尚如此，為人不及還堪悲。父歸墳兮未朝夕，我聞忽如負芒刺，不獨為君空歎息。古人尺布猶可縫，若如此，不遄死兮更何俟。
泊秋江
作者：貫休（唐）

岸如洞庭山似剡，船漾清溪涼勝簟。月白風高不得眠，枯葦叢邊釣師魘。
嘲商客
作者：貫休（唐）

葦蕭蕭，風摵摵，落日江頭何處客。斜倚帆檣不喚人，五湖浪向心中白。
寄王滌
作者：貫休（唐）

梅月多開戶，衣裳潤欲滴。寂寥雖無形，不是小讎敵。地虛草木壯，雨白桃李赤。永日無人來，庭花苦狼藉。吟高好鳥覷，風靜茶煙直。唯思萊子來，衣拖五般色。
上馮使君五首
作者：貫休（唐）

撐船碧江上，春日何遲遲。汀花最深處，拾得鴛鴦兒。漁父無憂苦，水仙亦何別。眠在綠葦邊，不知釣筒發。樵叟無憂苦，地仙亦何別。茆屋岸花中，弄孫頭似雪。扣舷得新詩，茶煮桃花水。n5々數片帆，去去殊未已。仁政無不及，乳獺將子行。誰家苦竹林，中有讀書聲。
擬君子有所思二首
作者：貫休（唐）

我愛正考甫，思賢作商頌。我愛揚子雲，理亂皆如鳳。振衣中夜起，露花香旖旎。撲碎驪龍明月珠，寂寥千載不相逢，無限區區盡虛擲。君不見沈約道，安得龍猛筆，點石為黃金。散為酷吏家，使無貪殘心。甘棠密葉成翠幄，款鳳不來天地塞。所以傾國傾城人，
古塞下曲四首
作者：貫休（唐）

古塞腥羶地，胡兵聚如蠅。寒雕中髇石，落在黃河冰。蒼茫邏逤城，枿枿賊氣興。鑄金禱秋穹，還擬相憑陵。戰骨踐成塵，飛入徵人目。黃雲忽變黑，戰鬼作陣哭。陰風吼大漠，火號出不得。誰為天子前，唱此邊城曲。日向平沙出，還向平沙沒。飛蓬落軍營，驚雕去天末。帝鄉青樓倚霄漢，歌吹掀天對花月。豈知塞上望鄉人，狼煙在陣雲，匈奴愛輕敵。領兵不知數，牛羊複吞磧。嚴冬大河枯，嫖姚去深擊。戰血染黃沙，風吹映天赤。
鼓腹曲
作者：貫休（唐）

我昔不幸兮遭百罹，蒼蒼留我兮到好時。耳聞鐘鼓兮生豐肌，白髮卻黑兮自不知。東鄰老人好吹笛，往往醉倒潢洿之水邊兮人盡識，孰雲六五帝兮四三皇。如夔如龍兮如龔黃，吾不知此之言兮是何之言兮。
經曠禪師院
作者：貫休（唐）

吾師楞伽山中人，氣岸古淡僧麒麟。曹溪老兄一與語，憶昔十四五年前苦寒節，禮師問師楞伽月。此時師握玉麈尾，報我卻雲非日月，一敲粉碎狂性歇。庭松無韻冷撼骨，搔窗擦簷數枝雪。邇來流浪於吳越，水檀香火遺影在，甘露松枝月中折。寶師往日真隱心，
邊上作三首
作者：貫休（唐）

山無綠兮水無清，風既毒兮沙亦腥。胡兒走馬疾飛鳥，聯翩射落雲中聲。陣雲忽向沙中起，探得胡兵過遼水。堪嗟護塞征戍兒，未戰已疑身是鬼。見說青塚穴，中有白野狐。時時出沙磧，向東而號呼。號呼複號呼，畫師圖得無。
送張拾遺赴施州司戶
作者：貫休（唐）

道之大道古太古，二字為名爭莽鹵。社稷安危在直言，一言偶未合堯聰，賈生須看湘江水。君不見頃者百官排闥赴延英，陽城不死存令名。又不見仲尼遙奇司馬子，佩玉垂紳合如此。公乎公乎施之掾，江上春風喜相見。畏天之命複行行，且啜千年羹，醉巴酒。
書倪氏屋壁三首
作者：貫休（唐）

茶烹綠乳花映簾，撐沙苦筍銀纖纖。窗中山色青翠粘，主人於我情無厭。白桑紅椹鶯咽咽，面揉玉塵餅挑雪。將為數日已一月，主人於我特地切。水嬌草媚掩山路，睡槎鴛鴦如畫作。春光靄靄忽已暮，主人剛地不放去。
續姚梁公坐右銘
作者：貫休（唐）

善為爾諸身，行為爾性命。禍福必可轉，莫愨言前定。見人之得，如己之得，則美無不克。見人之失，如己之失，忠孝信行，越食逾衣。生天地間，未或非假。身危彩虹，豔殃爾壽須戒，酒腐爾腸須畏。勵志須至，撲滿必破。非莫非於飾非，過莫過於文過。及物陰功，子孫必封。無恃文學，是司奇薄。患隨不忍，害逐無足。一此一彼，毋擔虛譽，無背至理。恬和愻暢，沖融終始。天人之行，盡此而已。丁甯丁甯，戴發含齒。
上盧少卿覓千文
作者：貫休（唐）

荊山有美玉，含華尚炳爛。堪為聖君璽，堪為聖君案。草木潤不凋，煙霞覆不散。野人到山下，仰視星辰畔。倘或如慄黃，保之上霄漢。
謝盧少卿惠千文
作者：貫休（唐）

廬山有石鏡，高倚無塵垢。晝景分煙蘿，夜魄侵星斗。苞含物象列，搜照魚龍吼。寄謝天地間，毫端皆我有。
團扇歌
作者：劉禹錫（唐）

團扇複團扇，奉君清暑殿。秋風入庭樹，從此不相見。上有乘鸞女，蒼蒼蟲網遍。明年入懷袖，別是機中練。
宜城歌
作者：劉禹錫（唐）

野水繞空城，行塵起孤驛。荒臺側生樹，石碣陽鐫額。靡靡度行人，溫風吹宿麥。
順陽歌
作者：劉禹錫（唐）

朝辭官軍驛，前望順陽路。野水齧荒墳，秋蟲鏤宮樹。曾聞天寶末，胡馬西南騖。城守魯將軍，拔城從此去。
莫瑤歌
作者：劉禹錫（唐）

莫瑤自生長，名字無符籍。市易雜鮫人，婚姻通木客。星居佔泉眼，火種開山脊。夜渡千仞溪，含沙不能射。
度桂嶺歌
作者：劉禹錫（唐）

桂陽嶺，下下複高高。人稀鳥獸駭，地遠草木豪。寄言遷金子，知餘歌者勞。
插田歌
作者：劉禹錫（唐）

岡頭花草齊，燕子東西飛。田塍望如線，白水光參差。農婦白紵裙，農父綠蓑衣。齊唱郢中歌，嚶佇如竹枝。但聞怨響音，不辨俚語詞。時時一大笑，此必相嘲嗤。水準苗漠漠，煙火生墟落。黃犬往復還，赤雞鳴且啄。路旁誰家郎，烏帽衫袖長。自言上計吏，年幼離帝鄉。田夫語計吏，君家儂定諳。一來長安道，眼大不相參。計吏笑致辭，長安真大處。省門高軻峨，儂入無度數。昨來補衛士，唯用筒竹布。君看二三年，我作官人去。
葡萄歌
作者：劉禹錫（唐）

野田生葡萄，纏繞一枝高。移來碧墀下，張王日日高。分岐浩繁縟，修蔓蟠詰曲。揚翹向庭柯，意思如有屬。為之立長檠，布濩當軒綠。米液溉其根，理疏看滲漉。繁葩組綬結，懸實珠璣蹙。馬乳帶輕霜，龍鱗曜初旭。有客汾陰至，臨堂瞪雙目。自言我晉人，種此如種玉。釀之成美酒，令人飲不足。為君持一鬥，往取涼州牧。
蠻子歌
作者：劉禹錫（唐）

蠻語鉤輈音，蠻衣斑斕布。燻狸掘沙鼠，時節祠盤瓠。忽逢乘馬客，恍若驚麏顧。腰斧上高山，意行無舊路。
馬嵬行
作者：劉禹錫（唐）

綠野扶風道，黃塵馬嵬驛。路邊楊貴人，墳高三四尺。乃問裡中兒，皆言幸蜀時。軍家誅戚族，天子舍妖姬。群吏伏門屏，貴人牽帝衣。低迴轉美目，風日為無暉。貴人飲金屑，倏忽舜英暮。平生服杏丹，顏色真如故。屬車塵已遠，裡巷來窺覷。共愛宿妝妍，君王畫眉處。履綦無複有，履組光未滅。不見巖畔人，空見淩波襪。郵童愛蹤跡，私手解鞶結。傳看千萬眼，縷絕香不歇。指環照骨明，首飾敵連城。將入鹹陽市，猶得賈胡驚。
百花行
作者：劉禹錫（唐）

長安百花時，風景宜輕薄。無人不沽酒，何處不聞樂。春風連夜動，微雨淩曉濯。紅焰出牆頭，雪光映樓角。繁紫韻松竹，遠黃繞籬落。臨路不勝愁，輕煙去何託。滿庭蕩魂魄，照廡成丹渥。爛熳簇顛狂，飄零勸行樂。時節易晼晚，清陰覆池閣。唯有安石榴，當軒慰寂寞。
壯士行
作者：劉禹錫（唐）

陰風振寒郊，猛虎正咆哮。徐行出燒地，連吼入黃茅。壯士走馬去，鐙前彎玉弰。叱之使人立，一發如鈹交。悍睛忽星墮，飛血濺林梢。彪炳為我席，羶腥充我庖。裡中欣害除，賀酒紛呶號。明日長橋上，傾城看斬蛟。
苦雨行
作者：劉禹錫（唐）

悠悠飛走情，同樂在陽和。歲中三百日，常恐風雨多。天人信遐遠，時節易蹉跎。洞房有明燭，無乃酣且歌。
華山歌
作者：劉禹錫（唐）

洪壚作高山，元氣鼓其橐。俄然神功就，峻拔在寥廓。靈跡露指爪，殺氣見稜角。凡木不敢生，神仙聿來託。天資帝王宅，以我為關鑰。能令下國人，一見換神骨。高山固無限，如此方為嶽。丈夫無特達，雖貴猶碌碌。
拋球樂詞
作者：劉禹錫（唐）

五彩繡團圓，登君玳瑁筵。最宜紅燭下，偏稱落花前。上客如先起，應須贈一船。春早見花枝，朝朝恨發遲。及看花落後，卻憶未開時。幸有拋球樂，一杯君莫辭。
華清詞
作者：劉禹錫（唐）

日出驪山東，裴回照溫泉。樓臺影玲瓏，稍稍開白煙。言昔太上皇，常居此祈年。風中聞清樂，往往來列仙。翠華入五雲，紫氣歸上玄。哀哀生人淚，泣盡弓劍前。聖道本自我，凡情徒顒然。小臣感玄化，一望青冥天。
送春曲三首
作者：劉禹錫（唐）

春向晚，春晚思悠哉。風雲日已改，花葉自相催。漠漠空中去，何時天際來。春已暮，冉冉如人老，映葉見殘花，連天是青草。可憐桃與李，從此同桑棗。春景去，此去何時回。遊人千萬恨，落日上高臺。寂寞繁花盡，流鶯歸莫來。
初夏曲三首
作者：劉禹錫（唐）

銅壺方促夜，斗柄暫南迴。稍嫌單衣重，初憐北戶開。西園花已盡，新月為誰來。時節過繁華，陰陰千萬家。巢禽命子戲，園果墜枝斜。寂寞孤飛蝶，窺叢覓晚花。綠水風初暖，青林露早晞。麥隴雉朝雊，桑野人暮歸。百舌悲花盡，平蕪來去飛。
擣衣曲
作者：劉禹錫（唐）

爽砧應秋律，繁杵含淒風。一一遠相續，家家音不同。戶庭凝露清，伴侶明月中。長裾委襞積，輕佩垂璁瓏。汗餘衫更馥，鈿移麝半空。報寒驚邊雁，促思聞候蟲。天狼正芒角，虎落定相攻。盈篋寄何處，徵人如轉蓬。
畬田行
作者：劉禹錫（唐）

何處好畬田，團團縵山腹。鑽龜得雨卦，上山燒臥木。驚麏走且顧，群雉聲咿喔。紅焰遠成霞，輕煤飛入郭。風引上高岑，獵獵度青林。青林望靡靡，赤光低複起。照潭出老蛟，爆竹驚山鬼。夜色不見山，孤明星漢間。如星複如月，俱逐曉風滅。本從敲石光，遂至烘天熱。下種暖灰中，乘陽拆牙孽。蒼蒼一雨後，苕穎如雲發。巴人拱手吟，耕耨不關心。由來得地勢，徑寸有餘金。
鶗鴂吟
作者：劉禹錫（唐）

朝陽有鳴鳳，不聞千萬祀。鶗鴂催眾芳，晨間先入耳。秋風白露晞，從是爾啼時。如何上春日，唧唧滿庭飛。
觀雲篇
作者：劉禹錫（唐）

興雲感陰氣，疾足如見機。晴來意態行，有若功成歸。蔥蘢含晚景，潔白凝秋暉。夜深度銀漢，漠漠仙人衣。
養鷙詞
作者：劉禹錫（唐）

養鷙非玩形，所資擊鮮力。少年昧其理，日日哺不息。探雛網黃口，旦暮有餘食。甯知下韝時，翅重飛不得。毰毸止林表，狡兔自南北。飲啄既已盈，安能勞羽翼。
別友人後得書因以詩贈
作者：劉禹錫（唐）

前時送君去，揮手青門橋。路轉不相見，猶聞馬蕭蕭。今得出關書，行程日已遙。春還遲君至，共結芳蘭苕。
送華陰尉張苕赴邕府使幕
作者：劉禹錫（唐）

昔忝南宮郎，往來東觀頻。嘗披燕公傳，聳若窺三辰。翊聖崇國本，像賢正朝倫。高視緬今古，清風夐無鄰。蘭錡照通衢，一家十朱輪。酇國嗣侯絕，韋卿世業貧。夫子承大名，少年振芳塵。青袍仙掌下，矯首淩煙旻。公冶本非罪，潘郎一為民。風霜苦搖落，堅白無緇磷。一旦逢良時，天光燭幽淪。重為長裾客，佐彼觀風臣。分野窮禹畫，人煙過虞巡。不言此行遠，所樂相知新。雨起巫山陽，鳥鳴湘水濱。離筵出蒼莽，別曲多悲辛。今朝一杯酒，明日千里人。從此孤舟去，悠悠天海春。
送湘陽熊判官孺登府罷歸鐘陵因寄呈江西裴中丞二十三兄
作者：劉禹錫（唐）

射策志未就，從事歲雲除。篋留馬卿賦，袖有劉弘書。忽見夏木深，悵然憶吾廬。複持州民刺，歸謁專城居。君家誠易知，勝絕傾裡閭。人言北郭生，門有卿相輿。鐘陵靄千里，帶郭西江水。朱檻照河宮，旗亭綠雲裡。前年初缺守，慎簡由宸扆。臨軒弄郡章，得人方付此。是時左馮翊，天下第一理。貴臣持牙璋，優詔發青紙。迎風奸吏免，先令疲人喜。何武劾腐儒，陳蕃禮高士。昔升君子堂，腰下綬猶黃。汾陰有寶氣，赤堇多奇鋩。束簡下曲臺，佩鞬來歷陽。綺筵陪一笑，蘭室襲餘芳。風水忽異勢，江湖遂相忘。因君倘借問，為話老滄浪。
送韋秀才道沖赴制舉
作者：劉禹錫（唐）

驚禽一辭巢，棲息無少安。秋扇一離手，流塵蔽霜紈。故侶不可追，涼風日已寒。遠逢杜陵士，別盡平生歡。逐客無印綬，楚江多芷蘭。因居暇時遊，長鋏不復彈。閱書南軒霽，緪瑟清夜闌。萬境身外寂，一杯腹中寬。伊昔玄宗朝，冬卿冠鴛鸞。肅穆升內殿，從容領儒冠。遊夏無措詞，陽秋垂不刊。至今群玉府，學者空縱觀。世人希德門，揭若攀峰巒。之子尚明訓，鏘如振琅玕。一旦西上書，斑衣拂徵鞍。荊臺宿暮雨，漢水浮春瀾。君門起天中，多士如星攢。煙霞覆雙闕，抃舞羅千官。清漏滴銅壺，仙廚下雕盤。熒煌仰金榜，錯落濡飛翰。古來才傑士，所嗟遭時難。一鳴從此始，相望青雲端。
送李策秀才還湖南，因寄幕中親故兼簡衡州呂八郎中
作者：劉禹錫（唐）

深春風日淨，晝長幽鳥鳴。僕夫前致詞，門有白麵生。攝衣相問訊，解帶坐南榮。端志見眉睫，苦言發精誠。因出懷中文，調孤詞亦清。悄如促柱弦，掩抑多不平。乃言本蜀士，世降岷山靈。前人秉藝文，高視來上京。曳綬司徒府，所從信國楨。析薪委寶林，善響繼家聲。何處翳附郭，幾人思郈成。雲天望喬木，風水悲流萍。前與計吏西，始列貢士名。森然就筆劄，從試春官卿。帝城岐路多，萬足伺晨星。茫茫風塵中，工拙同有營。寒女勞夜織，山苗榮寸莖。侯門方擊鐘，衣褐誰將迎。弱羽果摧頹，壯心鬱怦怦。諒無蟠木容，聊複蓬累行。昨日訊靈龜，繇言利艱貞。當求舍拔中，必在審己明。誓將息薄遊，焦思窮筆精。蒔蘭在幽渚，安得揚芬馨。曰餘摧落者，散質負華纓。一聆苦辛詞，再動伊鬱情。身棄言不動，愛才心尚驚。恨無羊角風，使爾化北溟。論罷情益親，涉旬忘歸程。日攜邑中客，閑眺江上城。晝憩命金罍，宵談轉璿衡。燻風香麈尾，月露濡桃笙。忽被戒羸驂，薄言事南征。火雲蔚千里，旅思浩已盈。湘江含碧虛，衡嶺浮翠晶。豈伊山水異，適與人事並。油幕侶昆丘，粲然疊瑤瓊。庾樓見清月，孔坐多綠醽。複有衡山守，本自雲龍庭。抗志在靈府，發越侔鹹英。一揮出滎陽，惠彼嗤嗤氓。隼旟辭灞水，居者皆涕零。惟昔與伊人，交歡經宿齡。一從雲雨散，滋我鄙吝萌。北渚不堪愁，南音誰複聽。離憂若去水，浩漾無時停。嘗聞祝融峰，上有神禹銘。古石琅玕姿，秘文螭虎形。聖功奠遠服，神物擁休禎。賢人在其下，彷彿疑蓬瀛。君行曆郡齋，大袂拂雙旌。飾容遇朗鑒，肝鬲可以呈。昔日馬相如，臨邛坐盡傾。勉君刷羽翰，蚤取淩青冥。
送張盥赴舉詩
作者：劉禹錫（唐）

爾生始懸弧，我作座上賓。引箸舉湯餅，祝詞天麒麟。今成一丈夫，坎坷愁風塵。長裾來謁我，自號廬山人。道舊與撫孤，悄然傷我神。依依見眉睫，嘿嘿含悲辛。永懷同年友，追想出穀晨。三十二君子，齊飛淩煙旻。曲江一會時，後會已凋淪。況今三十載，閱世難重陳。盛時一已過，來者日日新。不如搖落樹，重有明年春。火後見琮璜，霜餘識松筠。肅風乃獨秀，武部亦絕倫。爾今持我詩，西見二重臣。成賢必念舊，保貴在安貧。清時為丞郎，氣力侔陶鈞。乞取鬥升水，因之雲漢津。
和州送錢侍禦自宣州幕拜官便於華州覲省
作者：劉禹錫（唐）

五彩繡衣裳，當年正相稱。春風舊關路，歸去真多興。蘭陔行可採，蓮府猶回瞪。楊家紺幰迎，謝守瑤華贈。禦街草泛灩，臺柏煙含凝。曾是平生遊，無因理歸乘。
送僧方及南謁柳員外
作者：劉禹錫（唐）

昔事廬山遠，精舍虎溪東。朝陽照瀑水，樓閣虹霓中。騁望羨遊雲，振衣若秋蓬。舊房閉松月，遠思吟江風。古寺曆頭陀，奇峰扳祝融。南登小桂嶺，卻望歸塞鴻。衣裓貯文章，自言學雕蟲。搶榆念陵厲，覆簣圖穹崇。遠郡多暇日，有詩訪禪宮。石門聳峭絕，竹院含空濛。幽響滴巖溜，晴芳飄野叢。海雲懸颶母，山果屬狙公。忽憶吳興郡，白蘋正蔥蘢。願言挹風采，邈若窺華嵩。桂水夏瀾急，火山宵焰紅。三衣濡菌露，一錫飛煙空。勿謂翻譯徒，不為文雅雄。古來賞音者，燋爨得孤桐。
送惟良上人
作者：劉禹錫（唐）

高齋灑寒水，是夕山僧至。玄牝無關鎖，瓊書舍文字。燈明香滿室，月午霜凝地。語到不言時，世間人盡睡。
翠微寺有感
作者：劉禹錫（唐）

吾王昔遊幸，離宮雲際開。朱旗迎夏早，涼軒避暑來。湯餅賜都尉，寒冰頒上才。龍髯不可望，玉座生塵埃。
觀柘枝舞二首
作者：劉禹錫（唐）

胡服何葳蕤，仙仙登綺墀。神飆獵紅蕖，龍燭映金枝。垂帶覆纖腰，安鈿當嫵眉。翹袖中繁鼓，傾眸溯華榱。燕秦有舊曲，淮南多冶詞。欲見傾城處，君看赴節時。山雞臨清鏡，石燕赴遙津。何如上客會，長袖入華裀。體輕似無骨，觀者皆聳神。曲盡回身處，層波猶注人。
連州臘日觀莫徭獵西山
作者：劉禹錫（唐）

海天殺氣薄，蠻軍步伍囂。林紅葉盡變，原黑草初燒。圍合繁鉦息，禽興大旆搖。張羅依道口，嗾犬上山腰。猜鷹慮奮迅，驚鹿時局跳。瘴雲四面起，臘雪半空消。箭頭餘鵠血，鞍傍見雉翹。日暮還城邑，金笳發麗譙。
寄陝州姚中丞
作者：劉禹錫（唐）

八月天氣肅，二陵風雨收。旌旗闕下來，雲日關東秋。禹跡想前事，漢臺餘故丘。徘徊襟帶地，左右帝王州。留滯悲昔老，恩光榮徹侯。相思望棠樹，一寄商聲謳。
奉酬湖州崔郎中見寄五韻
作者：劉禹錫（唐）

山陽昔相遇，灼灼晨葩鮮。同遊翰墨場，和樂塤篪然。一落名宦途，浩如乘風船。行當衰暮日，臥理淮海邊。猶期謝病後，共樂桑榆年。
學阮公體三首
作者：劉禹錫（唐）

少年負志氣，通道不從時。只言繩自直，安知室可欺。百勝難慮敵，三折乃良醫。人生不失意，焉能慕知己。朔風悲老驥，秋霜動鷙禽。出門有遠道，平野多層陰。滅沒馳絕塞，振迅拂華林。不因感衰節，安能激壯心。昔賢多使氣，憂國不謀身。目覽千載事，心交上古人。侯門有仁義，靈臺多苦辛。不學腰如磬，徒使甑生塵。
秋晚題湖城驛池上亭
作者：劉禹錫（唐）

秋次池上館，林塘照南榮。塵衣紛未解，幽思浩已盈。風蓮墜故萼，露菊含晚英。恨為一夕客，愁聽晨雞鳴。
賈客詞
作者：劉禹錫（唐）

賈客無定遊，所遊唯利並。眩俗雜良苦，乘時取重輕。心計析秋毫，搖鉤侔懸衡。錐刀既無棄，轉化日已盈。邀福禱波神，施財遊化城。妻約雕金釧，女垂貫珠纓。高貲比封君，奇貨通幸卿。趨時鷙鳥思，藏鏹盤龍形。大艑浮通川，高樓次旗亭。行止皆有樂，關梁自無徵。農夫何為者，辛苦事寒耕。
調瑟詞
作者：劉禹錫（唐）

調瑟在張弦，弦平音自足。朱弦二十五，缺一不成曲。美人愛高張，瑤軫再三促。上弦雖獨響，下應不相屬。日暮聲未和，寂寥一枯木。卻顧膝上弦，流淚難相續。
讀張曲江集作
作者：劉禹錫（唐）

聖言貴忠恕，至道重觀身。法在何所恨，色相斯為仁。良時難久恃，陰謫豈無因。寂寞韶陽廟，魂歸不見人。
偶作二首
作者：劉禹錫（唐）

終朝對尊酒，嗜興非嗜甘。終日偶眾人，縱言不縱談。世情閒靜見，藥性病多諳。寄謝嵇中散，予無甚不堪。萬卷堆床書，學者識其真。萬裡長江水，征夫渡要津。養生非但藥，悟佛不因人。燕石何須辨，逢時即至珍。
昏鏡詞
作者：劉禹錫（唐）

昏鏡非美金，漠然喪其晶。陋容多自欺，謂若他鏡明。瑕疵既不見，妍態隨意生。一日四五照，自言美傾城。飾帶以紋繡，裝匣以瓊瑛。秦宮豈不重，非適乃為輕。
詠古二首有所寄
作者：劉禹錫（唐）

車音想轔轔，不見綦下塵。可憐平陽第，歌舞嬌青春。金屋容色在，文園詞賦新。一朝複得幸，應知失意人。寂寥照鏡臺，遺基古南陽。真人昔來遊，翠鳳相隨翔。目成在桑野，志遂貯椒房。豈無三千女，初心不可忘。
磨鏡篇
作者：劉禹錫（唐）

流塵翳明鏡，歲久看如漆。門前負局人，為我一磨拂。萍開綠池滿，暈盡金波溢。白日照空心，圓光走幽室。山神妖氣沮，野魅真形出。卻思未磨時，瓦礫來唐突。
酬人雨後玩竹
作者：薛濤（唐）

南天春雨時，那鑒雪霜姿。眾類亦雲茂，虛心能自持。多留晉賢醉，早伴舜妃悲。晚歲君能賞，蒼蒼勁節奇。
春望詞四首
作者：薛濤（唐）

花開不同賞，花落不同悲。欲問相思處，花開花落時。攬草結同心，將以遺知音。春愁正斷絕，春鳥複哀吟。風花日將老，佳期猶渺渺。不結同心人，空結同心草。那堪花滿枝，翻作兩相思。玉箸垂朝鏡，春風知不知。
宣上人見示與諸公唱和
作者：薛濤（唐）

許廁高齋唱，涓泉定不如。可憐譙記室，流水滿禪居。
風
作者：薛濤（唐）

獵蕙微風遠，飄弦唳一聲。林梢鳴淅瀝，松徑夜淒清。
月
作者：薛濤（唐）

魄依鉤樣小，扇逐漢機團。細影將圓質，人間幾處看。
蟬
作者：薛濤（唐）

露滌清音遠，風吹數葉齊。聲聲似相接，各在一枝棲。
池上雙鳥
作者：薛濤（唐）

雙棲綠池上，朝暮共飛還。更憶將雛日，同心蓮葉間。
鴛鴦草
作者：薛濤（唐）

綠英滿香砌，兩兩鴛鴦小。但娛春日長，不管秋風早。
罰赴邊有懷上韋令公二首
作者：薛濤（唐）

聞道邊城苦，今來到始知。羞將門下曲，唱與隴頭兒。黠虜猶違命，烽煙直北愁。卻教嚴譴妾，不敢向松州。
詠八十一顆
作者：薛濤（唐）

色比丹霞朝日，形如合浦篔簹。開時九九如數，見處雙雙頡頏。
謁巫山廟
作者：薛濤（唐）

亂猿啼處訪高唐，路入煙霞草木香。山色未能忘宋玉，惆悵廟前多少柳，春來空鬥畫眉長。
牡丹
作者：薛濤（唐）

去春零落暮春時，淚濕紅箋怨別離。常恐便同巫峽散，只欲欄邊安枕蓆，夜深閑共說相思。
賊平後上高相公
作者：薛濤（唐）

驚看天地白荒荒，瞥見青山舊夕陽。始信大威能照映，由來日月借生光。
送友人
作者：薛濤（唐）

水國蒹葭夜有霜，月寒山色共蒼蒼。誰言千里自今夕，離夢杳如關塞長。
聽僧吹蘆管
作者：薛濤（唐）

曉蟬嗚咽暮鶯愁，言語殷勤十指頭。罷閱梵書聊一弄，散隨金磬泥清秋。
酬郭簡州寄柑子
作者：薛濤（唐）

霜規不讓黃金色，圓質仍含禦史香。何處同聲情最異，臨川太守謝家郎。
上川主武元衡相國二首
作者：薛濤（唐）

落日重城夕霧收，玳筵雕俎薦諸侯。因令朗月當庭燎，不使珠簾下玉鉤。東閣移尊綺席陳，貂簪龍節更宜春。軍城畫角三聲歇，雲幕初垂紅燭新。
憶荔枝
作者：薛濤（唐）

傳聞象郡隔南荒，絳實豐肌不可忘。近有青衣連楚水，素漿還得類瓊漿。
斛石山曉望寄呂侍禦
作者：薛濤（唐）

曦輪初轉照仙扃，旋擘煙嵐上窅冥。不得玄暉同指點，天涯蒼翠漫青青。
寄詞
作者：薛濤（唐）

菌閣芝樓杳靄中，霞開深見玉皇宮。紫陽天上神仙客，稱在人間立世功。
斛石山書事
作者：薛濤（唐）

王家山水畫圖中，意思都盧粉墨容。今日忽登虛境望，步搖冠翠一千峰。
送姚員外
作者：薛濤（唐）

萬條江柳早秋枝，嫋地翻風色未衰。欲折爾來將贈別，莫教煙月兩鄉悲。
酬祝十三秀才
作者：薛濤（唐）

浩思藍山玉彩寒，冰囊敲碎楚金盤。詩家利器馳聲久，何用春闈榜下看。
別李郎中
作者：薛濤（唐）

花落梧桐鳳別凰，想登秦嶺更淒涼。安仁縱有詩將賦，一半音詞雜悼亡。
送扶煉師
作者：薛濤（唐）

錦浦歸舟巫峽雲，綠波迢遞雨紛紛。山陰妙術人傳久，也說將鵝與右軍。
摩訶池贈蕭中丞
作者：薛濤（唐）

昔以多能佐碧油，今朝同泛舊仙舟。淒涼逝水頹波遠，惟有碑泉咽不流。
鄉思
作者：薛濤（唐）

峨嵋山下水如油，憐我心同不繫舟。何日片帆離錦浦，棹聲齊唱發中流。
和李書記席上見贈
作者：薛濤（唐）

翩翩射策東堂秀，豈複相逢豁寸心。借問風光為誰麗，萬條絲柳翠煙深。
棠梨花和李太尉
作者：薛濤（唐）

吳均蕙圃移嘉木，正及東溪春雨時。日晚鶯啼何所為，淺深紅膩壓繁枝。
酬文使君
作者：薛濤（唐）

延英曉拜漢恩新，五馬騰驤九陌塵。今日謝庭飛白雪，巴歌不復舊陽春。
酬吳隨君
作者：薛濤（唐）

支公別墅接花扃，買得前山總未經。入戶剡溪雲水滿，高齋咫尺躡青冥。
酬李校書
作者：薛濤（唐）

才遊象外身雖遠，學茂區中事易聞。自顧漳濱多病後，空瞻逸翮舞青雲。
賦淩雲寺二首
作者：薛濤（唐）

聞說淩雲寺裡苔，風高日近絕纖埃。橫雲點染芙蓉壁，似待詩人寶月來。聞說淩雲寺裡花，飛空繞磴逐江斜。有時鎖得嫦娥鏡，鏤出瑤臺五色霞。
九日遇雨二首
作者：薛濤（唐）

萬裡驚飆朔氣深，江城蕭索晝陰陰。誰憐不得登山去，可惜寒芳色似金。茱萸秋節佳期阻，金菊寒花滿院香。神女欲來知有意，先令雲雨暗池塘。
酬雍秀才貽巴峽圖
作者：薛濤（唐）

千疊雲峰萬頃湖，白波分去繞荊吳。感君識我枕流意，重示瞿塘峽口圖。
上王尚書
作者：薛濤（唐）

碧玉雙幢白玉郎，初辭天帝下扶桑。手持雲篆題新榜，十萬人家春日長。
和劉賓客玉蕣
作者：薛濤（唐）

瓊枝的皪露珊珊，欲折如披玉彩寒。閑拂朱房何所似，緣山偏映月輪殘。
江邊
作者：薛濤（唐）

西風忽報雁雙雙，人世心形兩自降。不為魚腸有真訣，誰能夢夢立清江。
送盧員外
作者：薛濤（唐）

玉壘山前風雪夜，錦官城外別離魂。信陵公子如相問，長向夷門感舊恩。
題竹郎廟
作者：薛濤（唐）

竹郎廟前多古木，夕陽沉沉山更綠。何處江村有笛聲，聲聲儘是迎郎曲。
贈蘇十三中丞
作者：薛濤（唐）

洛陽陌上埋輪氣，欲逐秋空擊隼飛。今日芝泥檢徵詔，別須臺外振霜威。
和郭員外題萬裡橋
作者：薛濤（唐）

萬裡橋頭獨越吟，知憑文字寫愁心。細侯風韻兼前事，不止為舟也作霖。
送鄭眉州
作者：薛濤（唐）

雨暗眉山江水流，離人掩袂立高樓。雙旌千騎駢東陌，獨有羅敷望上頭。
江亭餞別
作者：薛濤（唐）

綠沼紅泥物象幽，範汪兼倅李並州。離亭急管四更後，不見公車心獨愁。
海棠溪
作者：薛濤（唐）

春教風景駐仙霞，水面魚身總帶花。人世不思靈卉異，競將紅纈染輕沙。
採蓮舟
作者：薛濤（唐）

風前一葉壓荷蕖，解報新秋又得魚。兔走烏馳人語靜，滿溪紅袂棹歌初。
菱荇沼
作者：薛濤（唐）

水荇斜牽綠藻浮，柳絲和葉臥清流。何時得向溪頭賞，旋摘菱花旋泛舟。
金燈花
作者：薛濤（唐）

闌邊不見蘘蘘葉，砌下惟翻豔豔叢。細視欲將何物比，曉霞初疊赤城宮。
春郊遊眺寄孫處士二首
作者：薛濤（唐）

低頭久立向薔薇，愛似零陵香惹衣。何事碧溪孫處士，百勞東去燕西飛。今朝縱目玩芳菲，夾纈籠裙繡地衣。滿袖滿頭兼手把，教人識是看花歸。
酬楊供奉法師見招
作者：薛濤（唐）

遠水長流潔複清，雪窗高臥與雲平。不嫌袁室無煙火，惟笑商山有姓名。
試新服裁製初成三首
作者：薛濤（唐）

紫陽宮裡賜紅綃，仙霧朦朧隔海遙。霜兔毳寒冰繭淨，嫦娥笑指織星橋。九氣分為九色霞，五靈仙馭五雲車。春風因過東君舍，偷樣人間染百花。長裾本是上清儀，曾逐群仙把玉芝。每到宮中歌舞會，折腰齊唱步虛詞。
寄張元夫
作者：薛濤（唐）

前溪獨立後溪行，鷺識朱衣自不驚。借問人間愁寂意，伯牙弦絕已無聲。
酬辛員外折花見遺
作者：薛濤（唐）

青鳥東飛正落梅，銜花滿口下瑤臺。一枝為授殷勤意，把向風前旋旋開。
贈遠二首
作者：薛濤（唐）

芙蓉新落蜀山秋，錦字開緘到是愁。閨閣不知戎馬事，月高還上望夫樓。擾弱新蒲葉又齊，春深花落塞前溪。知君未轉秦關騎，月照千門掩袖啼。
秋泉
作者：薛濤（唐）

冷色初澄一帶煙，幽聲遙瀉十絲弦。長來枕上牽情思，不使愁人半夜眠。
柳絮
作者：薛濤（唐）

二月楊花輕複微，春風搖盪惹人衣。他家本是無情物，一任南飛又北飛。
續嘉陵驛詩獻武相國
作者：薛濤（唐）

蜀門西更上青天，強為公歌蜀國弦。卓氏長卿稱士女，錦江玉壘獻山川。
段相國遊武擔寺，病不能從題寄
作者：薛濤（唐）

消瘦翻堪見令公，落花無那恨東風。儂心猶道青春在，羞看飛蓬石鏡中。
贈段校書
作者：薛濤（唐）

公子翩翩說校書，玉弓金勒紫綃裾。玄成莫便驕名譽，文采風流定不如。
十離詩：犬離主
作者：薛濤（唐）

馴擾朱門四五年，毛香足淨主人憐。無端咬著親情客，不得紅絲毯上眠。
十離詩：筆離手
作者：薛濤（唐）

越管宣毫始稱情，紅箋紙上撒花瓊。都緣用久鋒頭盡，不得羲之手裡擎。
十離詩：馬離廄
作者：薛濤（唐）

雪耳紅毛淺碧蹄，追風曾到日東西。為驚玉貌郎君墜，不得華軒更一嘶。
十離詩：鸚鵡離籠
作者：薛濤（唐）

隴西獨自一孤身，飛去飛來上錦茵。都緣出語無方便，不得籠中再喚人。
十離詩：燕離巢
作者：薛濤（唐）

出入朱門未忍拋，主人常愛語交交。銜泥穢汙珊瑚枕，不得梁間更壘巢。
十離詩：珠離掌
作者：薛濤（唐）

皎潔圓明內外通，清光似照水晶宮。只緣一點玷相穢，不得終宵在掌中。
十離詩：魚離池
作者：薛濤（唐）

跳躍深池四五秋，常搖朱尾弄綸鉤。無端擺斷芙蓉朵，不得清波更一遊。
十離詩：鷹離韝
作者：薛濤（唐）

爪利如鋒眼似鈴，平原捉兔稱高情。無端竄向青雲外，不得君王臂上擎。
十離詩：竹離亭
作者：薛濤（唐）

蓊鬱新栽四五行，常將勁節負秋霜。為緣春筍鑽牆破，不得垂陰覆玉堂。
十離詩：鏡離臺
作者：薛濤（唐）

鑄瀉黃金鏡始開，初生三五月裴回。為遭無限塵矇蔽，不得華堂上玉臺。
酬杜舍人
作者：薛濤（唐）

雙魚底事到儂家，撲手新詩片片霞。唱到白蘋洲畔曲，芙蓉空老蜀江花。
籌邊樓
作者：薛濤（唐）

平臨雲鳥八窗秋，壯壓西川四十州。諸將莫貪羌族馬，最高層處見邊頭。
贈韋校書
作者：薛濤（唐）

芸香誤比荊山玉，那似登科甲乙年。澹地鮮風將綺思，飄花散蕊媚青天。
江月樓
作者：薛濤（唐）

秋風彷彿吳江冷，鷗路參差夕陽影。垂虹納納臥譙門，
西巖
作者：薛濤（唐）

憑闌卻憶騎鯨客，把酒臨風手自招。細雨聲中停去馬，夕陽影裡亂鳴蜩。
罰赴邊上武相公二首
作者：薛濤（唐）

螢在荒蕪月在天，螢飛豈到月輪邊。重光萬裡應相照，目斷雲霄信不傳。按轡嶺頭寒複寒，微風細雨徹心肝。但得放兒歸捨去，山水屏風永不看。
寄舊詩與元微之
作者：薛濤（唐）

詩篇調態人皆有，細膩風光我獨知。月下詠花憐暗澹，老大不能收拾得，與君開似教男兒。
句
作者：薛濤（唐）

枝迎南北鳥，葉送往來風。（濤八九歲知聲律。一日，聲云云，父愀然久之。後果入樂籍。別本載田洙遇薛濤，
擬古詩十二首
作者：韋應物（唐）

辭君遠行邁，飲此長恨端。已謂道裡遠，如何中險艱。流水赴大壑，孤雲還暮山。無情尚有歸，行子何獨難。驅車背鄉園，朔風卷行跡。嚴冬霜斷肌，日入不遑息。憂歡容發變，寒暑人事易。中心君詎知，冰玉徒貞白。黃鳥何關關，幽蘭亦靡靡。此時深閨婦，日照紗窗裡。娟娟雙青娥，微微啟玉齒。自惜桃李年，誤身遊俠子。無事久離別，不知今生死。峨峨高山巔，浼浼青川流。世人不自悟，馳謝如驚飍。百金非所重，厚意良難得。旨酒親與朋，芳年樂京國。京城繁華地，軒蓋淩晨出。垂楊十二衢，隱映金張室。漢宮南北對，飛觀齊白日。游泳屬芳時，平生自雲畢。綺樓何氛氳，朝日正杲杲。四壁含清風，丹霞射其牖。玉顏上哀囀，絕耳非世有。但感離恨情，不知誰家婦。孤雲忽無色，邊馬為回首。曲絕碧天高，餘聲散秋草。徘徊帷中意，獨夜不堪守。思逐朔風翔，一去千里道。嘉樹藹初綠，靡蕪葉幽芳。君子不在賞，寄之雲路長。路長信難越，惜此芳時歇。孤鳥去不還，緘情向天末。月滿秋夜長，驚鳥號北林。天河橫未落，斗柄當西南。寒蛩悲洞房，好鳥無遺音。商飆一夕至，獨宿懷重衾。舊交日千里，隔我浮與沉。人生豈草木，寒暑移此心。酒星非所酌，月桂不為食。虛薄空有名，為君長歎息。蘭蕙雖可懷，芳香與時息。豈如淩霜葉，歲暮藹顏色。折柔將有贈，延意千里客。草木知賤微，所貴寒不易。神州高爽地，遐瞰靡不通。寒月野無綠，寥寥天宇空。陰陽不停馭，貞脆各有終。汾沮何鄙儉，考盤何退窮。反志解牽局，無為尚勞躬。美人奪南國，一笑開芙蓉。清鏡理容發，褰簾出深重。豔曲呈皓齒，舞羅不堪風。慊慊情有待，贈芳為我容。可嗟青樓月，流影君帷中。春至林木變，洞房夕含清。單居誰能裁，好鳥對我鳴。良人久燕趙，新愛移平生。別時雙鴛綺，留此千恨情。碧草生舊跡，綠琴歇芳聲。思將魂夢歡，反側寐不成。攬衣迷所次，起望空前庭。孤影中自惻，不知雙涕零。秋天無留景，萬物藏光輝。落葉隨風起，愁人獨何依。華月屢圓缺，君還浩無期。如何雨絕天，一去音問違。有客天一方，寄我孤桐琴。迢迢萬裡隔，託此傳幽音。冰霜中自結，龍鳳相與吟。弦以明直道，漆以固交深。白日淇上沒，空閨生遠愁。寸心不可限，淇水長悠悠。芳樹自妍芳，春禽自相求。徘徊東西廂，孤妾誰與儔。年華逐絲淚，一落俱不收。
雜體五首
作者：韋應物（唐）

沉沉匣中鏡，為此塵垢蝕。輝光何所如，月在雲中黑。南金既雕錯，鞶帶共輝飾。空存鑒物名，坐使妍蚩惑。美人竭肝膽，思照冰玉色。自非磨瑩工，日日空歎息。古宅集祆鳥，群號枯樹枝。黃昏窺人室，鬼物相與期。居人不安寢，搏擊思此時。豈無鷹與鸇，飽肉不肯飛。既乖逐鳥節，空養淩雲姿。孤負肉食恩，何異城上鴟。春羅雙鴛鴦，出自寒夜女。心精煙霧色，指曆千萬緒。長安貴豪家，妖豔不可數。裁此百日功，唯將一朝舞。舞罷複裁新，豈思勞者苦。同聲自相應，體質不必齊。誰知賈人鐸，能使大樂諧。鏗鏘發宮徵，和樂變其哀。人神既昭享，鳳鳥亦下來。豈非至賤物，一奏昇天階。物情苟有合，莫問玉與泥。碌碌荊山璞，卞和獻君門。荊璞非有求，和氏非有恩。所獻知國寶，至公不待言。是非吾欲默，此道今豈存。
與友生野飲效陶體
作者：韋應物（唐）

攜酒花林下，前有千載墳。於時不共酌，奈此泉下人。始自玩芳物，行當念徂春。聊舒遠世蹤，坐望還山雲。且遂一歡笑，焉知賤與貧。
效何水部二首
作者：韋應物（唐）

玉宇含清露，香籠散輕煙。應當結沉抱，難從茲夕眠。夕漏起遙恨，蟲響亂秋陰。反復相思字，中有故人心。
效陶彭澤
作者：韋應物（唐）

霜露悴百草，時菊獨妍華。物性有如此，寒暑其奈何。掇英泛濁醪，日入會田家。盡醉茅簷下，一生豈在多。
大樑亭會李四棲梧作
作者：韋應物（唐）

梁王昔愛才，千古化不泯。至今蓬池上，遠集八方賓。車馬平明合，城郭滿埃塵。逢君一相許，豈要平生親。入仕三十載，如何獨未伸。英聲久籍籍，臺閣多故人。置酒發清彈，相與樂佳辰。孤亭得長望，白日下廣津。富貴良可取，朅來西入秦。秋風旦夕起，安得客梁陳。
燕李錄事
作者：韋應物（唐）

與君十五侍皇闈，曉拂爐煙上赤墀。花開漢苑經過處，此日相逢思舊日，一杯成喜亦成悲。
淮上喜會梁川故人
作者：韋應物（唐）

江漢曾為客，相逢每醉還。浮雲一別後，流水十年間。歡笑情如舊，蕭疏鬢已斑。何因北歸去，淮上對秋山。
揚州偶會前洛陽盧耿主簿
作者：韋應物（唐）

楚塞故人稀，相逢本不期。猶存袖裡字，忽怪鬢中絲。客舍盈樽酒，江行滿篋詩。更能連騎出，還似洛橋時。
賈常侍林亭燕集
作者：韋應物（唐）

高賢侍天陛，跡顯心獨幽。朱軒騖關右，池館在東周。繚繞接都城，氤氳望嵩丘。群公盡詞客，方駕永日遊。朝旦氣候佳，逍遙寫煩憂。綠林藹已布，華沼澹不流。沒露摘幽草，涉煙玩輕舟。圓荷既出水，廣廈可淹留。放神遺所拘，觥罰屢見酬。樂燕良未極，安知有沉浮。醉罷各雲散，何當複相求。
月下會徐十一草堂
作者：韋應物（唐）

空齋無一事，岸幘故人期。暫輟觀書夜，還題玩月詩。遠鐘高枕後，清露捲簾時。暗覺新秋近，殘河欲曙遲。
移疾會詩客元生與釋子法朗，因貽諸祠曹
作者：韋應物（唐）

對此嘉樹林，獨有慼慼顏。抱瘵知曠職，淹旬非樂閑。釋子來問訊，詩人亦扣關。道同意暫遣，客散疾徐還。園逕自幽靜，玄蟬噪其間。高窗瞰遠郊，暮色起秋山。英曹幸休暇，悢悢心所攀。
慈恩伽藍清會
作者：韋應物（唐）

素友俱薄世，屢招清景賞。鳴鐘悟音聞，宿昔心已往。重門相洞達，高宇亦遐朗。嵐嶺曉城分，清陰夏條長。氳氛芳臺馥，蕭散竹池廣。平荷隨波泛，回飆激林響。蔬食遵道侶，泊懷遺滯想。何彼塵昏人，區區在天壤。
夜偶詩客操公作
作者：韋應物（唐）

塵襟一瀟灑，清夜得禪公。遠自鶴林寺，了知人世空。驚禽翻暗葉，流水注幽叢。多謝非玄度，聊將詩興同。
與韓庫部會王祠曹宅作
作者：韋應物（唐）

閑門蔭堤柳，秋渠含夕清。微風送荷氣，坐客散塵纓。守默共無吝，抱沖俱寡營。良時頗高會，琴酌共開情。
晦日處士叔園林燕集
作者：韋應物（唐）

遽看蓂葉盡，坐闕芳年賞。賴此林下期，清風滌煩想。始萌動新煦，佳禽發幽響。嵐嶺對高齋，春流灌蔬壤。樽酒遺形跡，道言屢開獎。幸蒙終夕歡，聊用稅歸鞅。
扈亭西陂燕賞
作者：韋應物（唐）

杲杲朝陽時，悠悠清陂望。嘉樹始氤氳，春遊方浩蕩。況逢文翰侶，愛此孤舟漾。綠野際遙波，橫雲分疊嶂。公堂日為倦，幽襟自茲曠。有酒今滿盈，願君盡弘量。
西郊燕集
作者：韋應物（唐）

濟濟眾君子，高宴及時光。群山靄遐矚，綠野布熙陽。列坐遵曲岸，披襟襲蘭芳。野庖薦嘉魚，激澗泛羽觴。眾鳥鳴茂林，綠草延高岡。盛時易徂謝，浩思坐飄颺。眷言同心友，茲遊安可忘。
春宵燕萬年吉少府中孚南館
作者：韋應物（唐）

始見斗柄回，複茲霜月霽。河漢上縱橫，春城夜迢遞。賓筵接時彥，樂燕淩芳歲。稍愛清觴滿，仰歎高文麗。欲去返郊扉，端為一歡滯。
滁州園池燕元氏親屬
作者：韋應物（唐）

日暮遊清池，疏林羅高天。餘綠飄霜露，夕氣變風煙。水門架危閣，竹亭列廣筵。一展私姻禮，屢歎芳樽前。感往在茲會，傷離屬頹年。明晨複雲去，且願此流連。
郡樓春燕
作者：韋應物（唐）

眾樂雜軍鞞，高樓邀上客。思逐花光亂，賞餘山景夕。為郡訪凋瘵，守程難損益。聊假一杯歡，暫忘終日迫。
南塘泛舟會元六昆季
作者：韋應物（唐）

端居倦時燠，輕舟泛回塘。微風飄襟散，橫吹繞林長。雲澹水容夕，雨微荷氣涼。一寫悁勤意，甯用訴華觴。
郡齋雨中與諸文士燕集
作者：韋應物（唐）

兵衛森畫戟，宴寢凝清香。海上風雨至，逍遙池閣涼。煩屙近消散，嘉賓複滿堂。自慚居處崇，未睹斯民康。理會是非遣，性達形跡忘。鮮肥屬時禁，蔬果幸見嘗。俯飲一杯酒，仰聆金玉章。神歡體自輕，意欲淩風翔。吳中盛文史，群彥今汪洋。方知大藩地，豈曰財賦疆。
軍中冬燕
作者：韋應物（唐）

滄海已雲晏，皇恩猶念勤。式燕遍恆秩，柔遠及斯人。茲邦實大藩，伐鼓軍樂陳。是時冬服成，戎士氣益振。虎竹謬朝寄，英賢降上賓。旋罄周旋禮，愧無海陸珍。庭中丸劍闌，堂上歌吹新。光景不知晚，觥酌豈言頻。單醪昔所感，大醵況同忻。顧謂軍中士，仰答何由申。
司空主簿琴席
作者：韋應物（唐）

煙華方散薄，蕙氣猶含露。澹景發清琴，幽期默玄悟。流連白雪意，斷續回風度。掩抑雖已終，忡忡在幽素。
與村老對飲
作者：韋應物（唐）

鬢眉雪色猶嗜酒，言辭淳樸古人風。鄉村年少生離亂，見話先朝如夢中。
安陸白兆山桃花巖寄劉侍禦綰
作者：李白（唐）

雲臥三十年，好閑複愛仙。蓬壺雖冥絕，鸞鶴心悠然。歸來桃花巖，得憩雲窗眠。對嶺人共語，飲潭猿相連。時升翠微上，邈若羅浮巔。兩岑抱東壑，一嶂橫西天。樹雜日易隱，崖傾月難圓。芳草換野色，飛蘿搖春煙。入遠構石室，選幽開上田。獨此林下意，杳無區中緣。永辭霜臺客，千載方來旋。
淮南臥病書懷，寄蜀中趙徵君蕤
作者：李白（唐）

吳會一浮雲，飄如遠行客。功業莫從就，歲光屢奔迫。良圖俄棄捐，衰疾乃綿劇。古琴藏虛匣，長劍掛空壁。楚冠懷鐘儀，越吟比莊舄。國門遙天外，鄉路遠山隔。朝憶相如臺，夜夢子雲宅。旅情初結緝，秋氣方寂曆。風入松下清，露出草間白。故人不可見，幽夢誰與適。寄書西飛鴻，贈爾慰離析。
寄弄月溪吳山人
作者：李白（唐）

嘗聞龐德公，家住洞湖水。終身棲鹿門，不入襄陽市。夫君弄明月，滅景清淮裡。高蹤邈難追，可與古人比。清揚杳莫睹，白雲空望美。待我辭人間，攜手訪松子。
秋山寄衛尉張卿及王徵君
作者：李白（唐）

何以折相贈，白花青桂枝。月華若夜雪，見此令人思。雖然剡溪興，不異山陰時。明發懷二子，空吟招隱詩。
望終南山，寄紫閣隱者
作者：李白（唐）

出門見南山，引領意無限。秀色難為名，蒼翠日在眼。有時白雲起，天際自舒捲。心中與之然，託興每不淺。何當造幽人，滅跡棲絕巘。
夕霽杜陵登樓，寄韋繇
作者：李白（唐）

浮陽滅霽景，萬物生秋容。登樓送遠目，伏檻觀群峰。原野曠超緬，關河紛雜重。清暉映竹日，翠色明雲松。蹈海寄遐想，還山迷舊蹤。徒然迫晚暮，未果諧心胸。結桂空佇立，折麻恨莫從。思君達永夜，長樂聞疏鐘。
秋夜宿龍門香山寺奉寄王方城十七丈奉國瑩上人從弟幼成令問
作者：李白（唐）

朝發汝海東，暮棲龍門中。水寒夕波急，木落秋山空。望極九霄迥，賞幽萬壑通。目皓沙上月，心清松下風。玉鬥橫網戶，銀河耿花宮。興在趣方逸，歡餘情未終。鳳駕憶王子，虎溪懷遠公。桂枝坐蕭瑟，棣華不復同。流恨寄伊水，盈盈焉可窮。
春日獨坐，寄鄭明府
作者：李白（唐）

燕麥青青遊子悲，河堤弱柳鬱金枝。長條一拂春風去，情人道來竟不來，何人共醉新豐酒。
寄淮南友人
作者：李白（唐）

紅顏悲舊國，青歲歇芳洲。不待金門詔，空持寶劍遊。海雲迷驛道，江月隱鄉樓。複作淮南客，因逢桂樹留。
沙丘城下寄杜甫
作者：李白（唐）

我來竟何事，高臥沙丘城。城邊有古樹，日夕連秋聲。魯酒不可醉，齊歌空複情。思君若汶水，浩蕩寄南征。
聞丹丘子於城北營石門幽居中有高鳳遺跡僕離群遠懷亦有棲遁之志因敘舊以寄之
作者：李白（唐）

春華滄江月，秋色碧海雲。離居盈寒暑，對此長思君。思君楚水南，望君淮山北。夢魂雖飛來，會面不可得。疇昔在嵩陽，同衾臥羲皇。綠蘿笑簪紱，丹壑賤巖廊。晚途各分析，乘興任所適。僕在雁門關，君為峨眉客。心懸萬裡外，影滯兩鄉隔。長劍複歸來，相逢洛陽陌。陌上何喧喧，都令心意煩。迷津覺路失，託勢隨風翻。以茲謝朝列，長嘯歸故園。故園恣閒逸，求古散縹帙。久欲入名山，婚娶殊未畢。人生信多故，世事豈惟一。念此憂如焚，悵然若有失。聞君臥石門，宿昔契彌敦。方從桂樹隱，不羨桃花源。高風起遐曠，幽人跡複存。松風清瑤瑟，溪月湛芳樽。安居偶佳賞，丹心期此論。
淮陰書懷，寄王宗成
作者：李白（唐）

沙墩至梁苑，二十五長亭。大舶夾雙櫓，中流鵝鸛鳴。雲天掃空碧，川嶽涵餘清。飛鳧從西來，適與佳興並。眷言王喬舄，婉孌故人情。複此親懿會，而增交道榮。沿洄且不定，飄忽悵徂徵。暝投淮陰宿，欣得漂母迎。鬥酒烹黃雞，一餐感素誠。予為楚壯士，不是魯諸生。有德必報之，千金恥為輕。緬書羈孤意，遠寄棹歌聲。
聞王昌齡左遷龍標，遙有此寄
作者：李白（唐）

楊花落盡子規啼，聞道龍標過五溪。我寄愁心與明月，隨風直到夜郎西。
寄王屋山人孟大融
作者：李白（唐）

我昔東海上，勞山餐紫霞。親見安期公，食棗大如瓜。中年謁漢主，不愜還歸家。朱顏謝春輝，白髮見生涯。所期就金液，飛步登雲車。願隨夫子天壇上，
憶舊遊，寄譙郡元參軍
作者：李白（唐）

憶昔洛陽董糟丘，為余天津橋南造酒樓。黃金白璧買歌笑，一醉累月輕王侯。海內賢豪青雲客，我向淮南攀桂枝，君留洛北愁夢思。不忍別，還相隨。相隨迢迢訪仙城，三十六曲水回縈。一溪初入千花明，紫陽之真人，邀我吹玉笙。餐霞樓上動仙樂，手持錦袍覆我身，我醉橫眠枕其股。當筵意氣淩九霄，五月相呼度太行，摧輪不道羊腸苦。行來北涼歲月深，時時出向城西曲，晉祠流水如碧玉。浮舟弄水簫鼓鳴，紅妝欲醉宜斜日，百尺清潭寫翠娥。翠娥嬋娟初月輝，此時行樂難再遇，西遊因獻長楊賦。北闕青雲不可期，問餘別恨知多少，落花春暮爭紛紛。言亦不可盡，
月夜江行，寄崔員外宗之
作者：李白（唐）

飄飄江風起，蕭颯海樹秋。登艫美清夜，掛席移輕舟。月隨碧山轉，水合青天流。杳如星河上，但覺雲林幽。歸路方浩浩，徂川去悠悠。徒悲蕙草歇，複聽菱歌愁。岸曲迷後浦，沙明瞰前洲。懷君不可見，望遠增離憂。
宿白鷺洲，寄楊江寧
作者：李白（唐）

朝別朱雀門，暮棲白鷺洲。波光搖海月，星影入城樓。望美金陵宰，如思瓊樹憂。徒令魂入夢，翻覺夜成秋。綠水解人意，為餘西北流。因聲玉琴裡，蕩漾寄君愁。
新林浦阻風，寄友人
作者：李白（唐）

潮水定可信，天風難與期。清晨西北轉，薄暮東南吹。以此難掛席，佳期益相思。海月破圓影，菰蔣生綠池。昨日北湖梅，開花已滿枝。今朝東門柳，夾道垂青絲。歲物忽如此，我來定幾時。紛紛江上雪，草草客中悲。明發新林浦，空吟謝脁詩。
寄韋南陵冰，餘江上乘興訪之遇尋顏尚書笑有此贈
作者：李白（唐）

南船正東風，北船來自緩。江上相逢借問君，堂上三千珠履客，甕中百斛金陵春。恨我阻此樂，
題情深樹，寄象公
作者：李白（唐）

腸斷枝上猿，淚添山下樽。白雲見我去，亦為我飛翻。
北山獨酌，寄韋六
作者：李白（唐）

巢父將許由，未聞買山隱。道存跡自高，何憚去人近。紛吾下茲嶺，地閑喧亦泯。門橫群岫開，水鑿眾泉引。屏高而在雲，竇深莫能準。川光晝昏凝，林氣夕淒緊。於焉摘朱果，兼得養玄牝。坐月觀寶書，拂霜弄瑤軫。傾壺事幽酌，顧影還獨盡。念君風塵遊，傲爾令自哂。
寄當塗趙少府炎
作者：李白（唐）

晚登高樓望，木落雙江清。寒山饒積翠，秀色連州城。目送楚雲盡，心悲胡雁聲。相思不可見，回首故人情。
寄東魯二稚子
作者：李白（唐）

吳地桑葉綠，吳蠶已三眠。我家寄東魯，誰種龜陰田。春事已不及，江行複茫然。南風吹歸心，飛墮酒樓前。樓東一株桃，枝葉拂青煙。此樹我所種，別來向三年。桃今與樓齊，我行尚未旋。嬌女字平陽，折花倚桃邊。折花不見我，淚下如流泉。小兒名伯禽，與姊亦齊肩。雙行桃樹下，撫背複誰憐。念此失次第，肝腸日憂煎。裂素寫遠意，因之汶陽川。
獨酌清溪江石上，寄權昭夷
作者：李白（唐）

我攜一樽酒，獨上江祖石。自從天地開，更長幾千尺。舉杯向天笑，天回日西照。永願坐此石，長垂嚴陵釣。寄謝山中人，可與爾同調。
禪房懷友人岑倫
作者：李白（唐）

嬋娟羅浮月，搖豔桂水雲。美人竟獨往，而我安得群。一朝語笑隔，萬裡歡情分。沉吟彩霞沒，夢寐群芳歇。歸鴻渡三湘，遊子在百粵。邊塵染衣劍，白日凋華髮。春風變楚關，秋聲落吳山。草木結悲緒，風沙淒苦顏。朅來已永久，頹思如迴圈。飄飄限江裔，想像空留滯。離憂每醉心，別淚徒盈袂。坐愁青天末，出望黃雲蔽。目極何悠悠，梅花南嶺頭。空長滅徵鳥，水闊無還舟。寶劍終難託，金囊非易求。歸來倘有問，桂樹山之幽。
太和初靖恭裡感事
作者：許渾（唐）

清湘吊屈原，垂淚擷蘋蘩。謗起乘軒鶴，機沉在檻猿。乾坤三事貴，華夏一夫冤。甯有唐虞世，心知不為言。
與侯春時同年南池夜話
作者：許渾（唐）

蘆葦暮修修，溪禽上釣舟。露涼花斂夕，風靜竹含秋。素志應難契，清言豈易求。相歡一瓢酒，明日醉西樓。
廣陵送剡縣薛明府赴任
作者：許渾（唐）

車馬楚城壕，清歌送濁醪。露花羞別淚，煙草讓歸袍。鳥浴春塘暖，猿吟暮嶺高。尋仙在仙骨，不用廢牛刀。
遊果晝二僧院
作者：許渾（唐）

何必老林泉，冥心便是禪。講時開院去，齋後下簾眠。鏡朗燈分焰，香銷印絕煙。真乘不可到，雲盡月明天。
題官舍
作者：許渾（唐）

燕雁水鄉飛，京華信自稀。簟瓢貧守道，書劍病忘機。疊鼓吏初散，繁鐘鳥獨歸。高梧與疏柳，風雨似郊扉。
酬報先上人登樓見寄
作者：許渾（唐）

丹葉下西樓，知君萬裡愁。鐘非黔峽寺，帆是敬亭舟。山色和雲暮，湖光共月秋。天臺多道侶，何惜更南遊。
曉過鬱林寺戲呈李明府
作者：許渾（唐）

身閑白日長，何處不尋芳。山崦登樓寺，溪灣泊晚檣。洞花蜂聚蜜，巖柏麝留香。若指求仙路，劉郎學阮郎。
泛舟尋鬱林寺道玄上人遇雨而返因寄
作者：許渾（唐）

禪扉倚石梯，雲濕雨淒淒。草色分松徑，泉聲咽稻畦。棹移灘鳥沒，鐘斷嶺猿啼。入夜花如雪，回舟憶剡溪。
鬱林寺
作者：許渾（唐）

臺殿冠嵯峨，春來日日過。水分諸院少，雲近上方多。眾籟凝絲竹，繁英耀綺羅。酒酣詩自逸，乘月棹寒波。
題崇聖寺
作者：許渾（唐）

西林本行殿，池榭日坡阤。雨過水初漲，雲開山漸多。曉街垂禦柳，秋院閉宮莎。借問龍歸處，鼎湖空碧波。
贈高處士
作者：許渾（唐）

宅前雲水滿，高興一書生。垂釣有深意，望山多遠情。夜棋留客宿，春酒勸僧傾。未作幹時計，何人問姓名。
送僧歸金山寺
作者：許渾（唐）

老歸江上寺，不忘舊師恩。駐錫逢山色，停杯見浪痕。秋濤吞楚驛，曉月上荊門。為訪題詩處，莓苔幾字存。
金谷桃花
作者：許渾（唐）

花在舞樓空，年年依舊紅。淚光停曉露，愁態倚春風。開處妾先死，落時君亦終。東流兩三片，應在夜泉中。
憶長洲
作者：許渾（唐）

香徑小船通，菱歌繞故宮。魚沉秋水靜，鳥宿暮山空。荷葉橋邊雨，蘆花海上風。歸心無處託，高枕畫屏中。
寄殷堯藩
作者：許渾（唐）

直道知難用，經年向水濱。宅從栽竹貴，家為買書貧。就學多新客，登朝盡故人。蓬萊自有路，莫羨武陵春。
題鄒處士隱居
作者：許渾（唐）

桑柘滿江村，西齋接海門。浪沖高岸響，潮入小池渾。巖樹陰棋局，山花落酒樽。相逢亦留宿，還似識王孫。
送僧歸敬亭山寺
作者：許渾（唐）

十年劍中路，傳盡本師經。曉月下黔峽，秋風歸敬亭。開門新樹綠，登閣舊山青。遙想論禪處，松陰水一瓶。
新卜原上居寄袁校書
作者：許渾（唐）

貧居樂遊此，江海思迢迢。雪夜書千卷，花時酒一瓢。獨愁秦樹老，孤夢楚山遙。有路應相念，風塵滿黑貂。
天街曉望
作者：許渾（唐）

明星低未央，蓮闕迥蒼蒼。疊鼓催殘月，疏鐘迎早霜。關防浮瑞氣，宮館耀神光。再拜為君壽，南山高且長。
江上喜洛中親友繼至
作者：許渾（唐）

戰馬昔紛紛，風驚嵩少塵。全家南渡遠，舊友北來頻。罷酒松筠晚，賦詩楊柳春。誰言今夜月，同是洛陽人。
下第歸朱方寄劉三複
作者：許渾（唐）

素衣京洛塵，歸棹過南津。故里跡猶在，舊交心更新。月高蕭寺夜，風暖庾樓春。詩酒應無暇，朝朝問旅人。
送人歸吳興
作者：許渾（唐）

綠水棹雲月，洞庭歸路長。春橋懸酒幔，夜柵集茶檣。箬葉沉溪暖，蘋花繞郭香。應逢柳太守，為說過瀟湘。
月夜期友人不至
作者：許渾（唐）

坐待故人宿，月華清興秋。管絃誰處醉，池館此時愁。風過渚荷動，露含山桂幽。孤吟不可曙，昨夜共登樓。
白馬寺不出院僧
作者：許渾（唐）

禪空心已寂，世路任多岐。到院客長見，閉關人不知。寺喧聽講絕，廚遠送齋遲。牆外洛陽道，東西無盡時。
寄袁校書
作者：許渾（唐）

擾擾換時節，舊山琪樹陰。猶乖清漢志，空負白雲心。廣陌埃塵遠，重門管吹深。勞歌極西望，芸省有知音。
贈柳璟、馮陶二校書
作者：許渾（唐）

霄漢兩飛鳴，喧喧動禁城。桂堂同日盛，芸閣間年榮。香掩蕙蘭氣，韻高鸞鶴聲。應憐茂陵客，未有子虛名。
王秀才自越見尋不遇，題詩而回，因以酬寄
作者：許渾（唐）

南齋知數宿，半為木蘭開。晴閣留詩遍，春帆載酒回。煙深揚子宅，雲斷越王臺。自有孤舟興，何妨更一來。
秋霽潼關驛亭
作者：許渾（唐）

霽色明高巘，關河獨望遙。殘雲歸太華，疏雨過中條。鳥散綠蘿靜，蟬鳴紅樹凋。何言此時節，去去任蓬飄。
送客歸蘭溪
作者：許渾（唐）

花下送歸客，路長應過秋。暮隨江鳥宿，寒共嶺猿愁。眾水喧嚴瀨，群峰抱沉樓。因君幾南望，曾向此中游。
貽終南山隱者
作者：許渾（唐）

中巖多少隱，提榼抱琴遊。潭冷薜蘿晚，山香松桂秋。瓢閑高樹掛，杯急曲池流。獨有迷津客，東西南北愁。
送李文明下第鄜州覲兄
作者：許渾（唐）

征夫天一涯，醉贈別吾詩。雁迥參差遠，龍多次第遲。寧歌還夜苦，宋賦更秋悲。的的遙相待，清風白露時。
送段覺歸東陽兼寄竇使君
作者：許渾（唐）

山水引歸路，陸郎從此諳。秋茶垂露細，寒菊帶霜甘。臺倚烏龍嶺，樓侵白雁潭。沈公如借問，心在浙河南。
韶州送竇司直北歸
作者：許渾（唐）

江曲山如畫，貪程亦駐舟。果隨巖狖落，槎帶水禽流。客散他鄉夜，人歸故國秋。樽前掛帆去，風雨下西樓。
傷馮秀才
作者：許渾（唐）

旅葬不可問，茫茫西隴頭。水雲青草濕，山月白楊愁。琴信有時罷，劍傷無處留。淮南舊煙月，孤棹更逢秋。
送鄭寂上人南行
作者：許渾（唐）

儒家有釋子，年少學支公。心出是非外，跡辭榮辱中。錫寒秦嶺月，杯急楚江風。離怨故園裡，小秋梨葉紅。
贈王處士
作者：許渾（唐）

歸臥養天真，鹿裘烏角巾。茂陵閑久病，彭澤醉長貧。冠蓋西園夜，笙歌北裡春。誰憐清渭曲，又老釣魚人。
送友人歸荊楚
作者：許渾（唐）

調瑟勸離酒，苦諳荊楚門。竹斑悲帝女，草綠怨王孫。潮落九疑迥，雨連三峽昏。同來不同去，迢遞更傷魂。
重傷楊攀處士二首
作者：許渾（唐）

綠雲多學術，黃發竟無成。酒縱山中性，詩留海上名。讀書新樹老，垂釣舊磯平。今日悲前事，西風聞哭聲。從官任直道，幾處脫長裾。歿後兒猶小，葬來人漸疏。新鄰佔池館，長史覓圖書。身賤難相報，平生恨有餘。
送友人罷舉歸東海
作者：許渾（唐）

滄波天塹外，何島是新羅。舶主辭番遠，棋僧入漢多。海風吹白鶴，沙日曬紅螺。此去知投筆，須求利劍磨。